[bookmark: _GoBack]Anexa nr.1
la Regulamentul privind furnizarea energiei electrice
aprobat prin Hotărârea ANRE nr. XXX/XXXX din XX.XX. 2026
CLAUZELE OBLIGATORII 
ale contractului de furnizare a energiei electrice consumatorului casnic
I. DATE GENERALE
1. Locul de consum ____________________________________________________________ (municipiu, oraș, sat, comuna, localitatea, strada, numărul, blocul, apartamentul, numărul de telefon) deținând actul ce atestă dreptul de proprietate nr.________, Contractul de închiriere nr.________ din __________________ sau alte acte legale ________________________.
2. Avizul de racordare (pentru noii consumatori casnici) nr._______ din _________________, emis de _______________________.
3. Declarația electricianului autorizat nr._____ din _______________, semnată de electricianul autorizat __________________________________________________________________________ (nume, prenume, nr. autorizației, categoria)
4. Informația referitoare la datele echipamentului de măsurare și a sigiliilor aplicate este reflectată în Procesul verbal de dare în exploatare a echipamentului de măsurare, întocmit de operatorul de sistem și contrasemnat de Consumatorul casnic, în conformitate cu prevederile Regulamentului pentru furnizarea energiei electrice, aprobat de Agenția Națională pentru Reglementare în Energetică (în continuare Agenție).
5. Puterea contractată _________________ kW.
6. Tensiunea nominală de alimentare _________________ V. Durata abaterilor admisibile limită, durata abaterilor admisibile ale tensiunii, valorile abaterii admisibile a tensiunii și valorile abaterii admisibile limită a tensiunii sunt stabilite în conformitate cu standardul național.
II. OBIECTUL ȘI DURATA CONTRACTULUI
7. Obiect al Contractului este furnizarea energiei electrice Consumatorului casnic, la locul de consum specificat în datele generale, inclusiv la locurile de uz comun, după caz.
8. Contractul de furnizare a energiei electrice este încheiat pentru o durată de timp _______________ (nelimitată sau determinată la solicitarea Consumatorului casnic), întocmit în două exemplare (câte un exemplar pentru fiecare parte) și intră în vigoare la data semnării lui de către ambele părți.
III. OBLIGAȚIILE ȘI DREPTURILE FURNIZORULUI
9. Furnizorul are următoarele obligații: 
9.1. să asigure furnizarea fiabilă și continuă a energiei electrice Consumatorului casnic până la bornele de ieșire din aparatul de protecție instalat după echipamentul de măsurare, cu respectarea parametrilor de calitate ai energiei electrice stabiliți prin Legea nr. 164/2025 cu privire la energia electrică; 
9.2. să asigure securitatea aprovizionării cu energie electrică; 
9.3. să expedieze lunar Consumatorului casnic factura emisă în baza indicilor echipamentului de măsurare pentru plata energiei electrice consumate la tariful în vigoare, aprobat de Agenție, cu cel puțin 10 zile calendaristice înainte de expirarea termenului-limită de plată a facturii, indicat în această factură; 
9.4. să expedieze factura emisă în baza cantității de energie electrică determinată pentru perioada de la ultima citire a indicilor echipamentului de măsurare și până la data restabilirii evidenței consumului de energie electrică, conform consumului mediu zilnic înregistrat pe parcursul perioadei de cel mult 3 luni anterioare ultimei citiri a indicilor echipamentului de măsurare sau a cel mult 3 luni ulterioare restabilirii evidenței consumului energiei electrice sau a consumului mediu zilnic înregistrat pe parcursul perioadei calendaristice similare a anului precedent în cazul în care echipamentul de măsurare este defectat din motive care nu dovedesc implicarea Consumatorului casnici; 
9.5. să prezinte Consumatorului casnic calculele sumelor incluse în factură ce nu sunt bazate pe indicii echipamentului de măsurare, inclusiv calculul cantității de energie electrică în urma încălcării prevederilor Legii nr. 164/2025 cu privire la energia electrică, care a dus la consum de energie electrică prin evitarea echipamentului de măsurare, prin denaturarea indicațiilor echipamentului de măsurare sau alte modalități de consum neînregistrat de echipamentul de măsurare; 
9.6. să asigure reconectarea la rețeaua electrică a instalațiilor electrice ce aparțin Consumatorului casnic și să reia furnizarea energiei electrice în decurs de 2 zile calendaristice după depunerea cererii de către Consumatorul casnic, dacă acesta a înlăturat toate motivele care au cauzat deconectarea instalațiilor electrice de la rețeaua electrică a operatorului sistemului de distribuție și a achitat tariful pentru reconectare; 
9.7. să prezinte, la cererea Consumatorului casnic, informații despre istoricul de consum, plățile și penalitățile calculate și achitate; 
9.8. să răspundă operativ la petițiile Consumatorului casnic, inclusiv la sesizările orale parvenite prin telefon; 
9.9. să recupereze prejudiciile materiale și morale cauzate Consumatorului casnic; 
9.10. să restituie datoriile față de Consumatorul casnic, acumulate până la data rezoluțiunii contractului; 11) alte obligații prevăzute de Legea nr. 164/2025 cu privire la energia electrică, Regulamentul privind furnizarea energiei electrice și Regulamentul privind racordarea la rețelele electrice și prestarea serviciului de transport și distribuție a energiei electrice.
10. Furnizorul este obligat să informeze Consumatorul casnic, la semnarea prezentului Contract, cu privire la eligibilitatea acestuia pentru încadrarea în categoria de consumator vulnerabil sau de consumator afectat de sărăcie energetică, precum și cu privire la drepturile ce decurg din această calitate, în conformitate cu art. 111 alin. (2) lit. g) și art. 127 din Legea nr. 164/2025 cu privire la energia electrică.
11. Furnizorul are următoarele drepturi: 
11.1. să verifice și să constate respectarea de către Consumatorul casnic a prevederilor Contractului; 
11.2. să recalculeze consumul de energie electrică, conform sistemului paușal, în cazul constatării încălcării de către Consumatorul casnic a prevederilor Legii cu privire la energia electrică care a dus la consum de energie electrică prin evitarea echipamentului de măsurare, prin denaturarea indicațiilor echipamentului de măsurare sau alte modalități de consum neînregistrat de echipamentul de măsurare; 
11.3. să includă suma, cauzată de emiterea unei facturi eronate în defavoarea Furnizorului, în plata pentru luna ulterioară depistării erorii. Furnizorul nu este în drept să perceapă plata datorată emiterii unei facturi eronate dacă faptul emiterii unei facturi eronate a fost depistat după expirarea termenului de prescripție, stabilit prin Codul civil al Republicii Moldova, aprobat prin Legea nr.1107-XV din 6 iunie 2002, sau în cazul în care nu demonstrează faptul și data emiterii unei facturi eronate; 
11.4. să solicite operatorului sistemului de distribuție să deconecteze instalațiile electrice ce aparțin Consumatorului casnic, în cazurile prevăzute în Regulamentul pentru furnizarea energiei electrice și în conformitate cu prevederile Contractului; 
11.5. să solicite Consumatorului plata preventivă în condițiile Regulamentului pentru furnizarea energiei electrice; 6) alte drepturi prevăzute de Legea nr. 164/2025 cu privire la energia electrică, Regulamentul privind furnizarea energiei electrice și Regulamentul privind racordarea la rețelele electrice și prestarea serviciului de transport și distribuție a energiei electrice.
IV. DREPTURILE ȘI OBLIGAȚIILE CONSUMATORULUI CASNIC
12. Consumatorul casnic are următoarele drepturi: 
12.1. la furnizarea continuă a energiei electrice cu respectarea parametrilor de calitate a energiei electrice stabiliți prin Legea nr. 164/2025 cu privire la energia electrică; 
12.2. la prezentarea de către Furnizor a informațiilor privind istoricul de consum, plățile și penalitățile calculate și achitate; 
12.3. să verifice respectarea de către Furnizor a prevederilor Contractului; 
12.4. să solicite Furnizorului să întreprindă măsuri corespunzătoare pentru înlăturarea de către operatorul sistemului de distribuție a deranjamentelor din rețelele electrice și/sau rețelele interne ale blocurilor de locuit, precum și în cazul funcționării necorespunzătoare a echipamentului de măsurare; 
12.5. la sistarea furnizării energiei electrice pentru o perioadă de timp determinată, dar nu mai mică de o lună; 
12.6. la modificarea, revocarea sau rezoluțiunea Contractului de furnizare a energiei electrice; 
12.7. să fie prezent la citirea indicilor, la verificarea și la efectuarea expertizei extrajudiciare, la controlul echipamentului de măsurare și al sigiliilor aplicate; 
12.8. la despăgubiri pentru nerespectarea parametrilor de calitate ai serviciului de distribuție a energiei electrice; 
12.9. alte drepturi prevăzute de Legea nr. 164/2025 cu privire la energia electrică, Regulamentul privind furnizarea energiei electrice și Regulamentul privind racordarea la rețelele electrice și prestarea serviciului de transport și distribuție a energiei electrice.
13. Consumatorul casnic are următoarele obligații: 
13.1. să consume energie electrică numai pentru necesități casnice; 
13.2. să utilizeze energia electrică în mod rațional, eficient, inofensiv și fără încălcări; 
13.3. să consume energie electrică numai prin receptoarele omologate; 
13.4. să achite integral și în termenul indicat în factură plata pentru consumul energiei electrice, inclusiv a celei consumate la locurile de uz comun, după caz; 
13.5. să sesizeze imediat Furnizorul în cazul în care depistează defecțiuni în funcționarea echipamentului de măsurare sau dacă depistează violarea sigiliilor operatorului de sistem; 
13.6. să declare rezoluțiunea Contractului de furnizare a energiei electrice, dacă nu necesită energie electrică sau dacă înstrăinează imobilul care face obiectul locului de consum, și să achite Furnizorului integral plata pentru energia electrică; 
13.7. să nu permită conectarea instalațiilor electrice ale altor persoane la instalația electrică proprie fără acordul prealabil în scris al Furnizorului; 
13.8. să permită accesul persoanelor autorizate ale furnizorului și operatorului de sistem la echipamentul de măsurare și utilajul operatorului de sistem, instalate pe proprietatea consumatorului; 
13.9. să păstreze intacte echipamentul de măsurare și sigiliile aplicate acestui echipament; 
13.10.  să nu utilizeze aparate electrice în situația în care acestea provoacă deranjamente în funcționarea utilajului operatorului de sistem sau influențează negativ asupra calității energiei electrice furnizată altor consumatori; 
13.11.  să instaleze și să utilizeze doar aparate, utilaj și materiale electrice care corespund normelor tehnice; 
13.12. alte obligații prevăzute de Legea nr. 164/2025 cu privire la energia electrică, Regulamentul privind furnizarea energiei electrice și Regulamentul privind racordarea la rețelele electrice și prestarea serviciului de transport și distribuție a energiei electrice.
14. În legătură cu executarea prezentului Contract, Consumatorul casnic beneficiază de drepturi și trebuie să execute obligații față de operatorul sistemului de distribuție, în modul și în condițiile stabilite în Legea nr. 164/2025 cu privire la energia electrică, în Regulamentul privind racordarea și prestarea serviciului de transport și de distribuție și în Regulamentul privind furnizarea energiei electrice.
V. RĂSPUNDEREA CONTRACTUALĂ
15. În conformitate cu legislația, Furnizorul restituie suma percepută suplimentar de la Consumatorul casnic și repară prejudiciile cauzate Consumatorului casnic în procesul de furnizare a energiei electrice.
16. Furnizorul nu poartă răspundere pentru nerespectarea obligațiilor contractuale în cazul în care acestea nu sunt datorate culpei furnizorului.
17. Consumatorul casnic repară daunele justificate, provocate de instalațiile sale electrice în cazul în care instalațiile electrice ale Consumatorului casnic au cauzat înrăutățirea parametrilor de calitate a energiei electrice livrate altor consumatori finali sau au împiedicat livrarea continuă a energiei electrice altor consumatori finali.
VI. DECONECTAREA ȘI RECONECTAREA LA REȚEAUA ELECTRICĂ A INSTALAȚIEI DE UTILIZARE CE APARȚINE CONSUMATORULUI CASNIC
18. Înainte de a solicita operatorului sistemului de distribuție deconectarea instalației electrice a Consumatorului casnic pentru neachitarea facturii, Furnizorul este obligat să informeze Consumatorul casnic, cu suficient timp înainte, despre măsurile alternative deconectării, care pot include sisteme de plată anticipată, audituri energetice, servicii de consultanță în domeniul energiei, planuri alternative de plată, consiliere în vederea gestionării datoriilor sau moratorii privind deconectarea, fără costuri suplimentare pentru Consumatorul casnic, în conformitate cu art. 110 lit. i) și art. 111 alin. (3) din Legea nr. 164/2025 cu privire la energia electrică.
19. Furnizorul este în drept să solicite operatorului sistemului de distribuție deconectarea de la rețeaua electrică de distribuție a instalațiilor electrice ce aparțin Consumatorului casnic în următoarele cazuri: 
19.1. [bookmark: _Ref243894537]în caz de neachitare de către consumatorul casnic a facturii, în decurs de 10 zile calendaristice de la data limită de plată indicată în factura, prezentată consumatorului casnic cu respectarea termenului prevăzut în Regulamentul pentru furnizarea energiei electrice; 
19.2. [bookmark: _Ref243894546]în cazul de neachitare de către consumatorul casnic a plăţii pentru energia electrică determinată de către furnizor conform sistemului pauşal în cazul consumului de energie electrică prin evitarea echipamentului de măsurare, prin denaturarea indicațiilor echipamentului de măsurare sau alte modalități de consum neînregistrat de echipamentul de măsurare; 
19.3. [bookmark: _Ref243894328]în caz de refuz din partea consumatorului casnic de a încheia un nou contract de furnizare a energiei electrice la schimbarea destinației spațiului locativ; 
19.4. în caz de utilizare parțială a spațiului locativ în alte scopuri decât cele casnice, fără instalarea echipamentului de măsurare pentru evidența separată a cantității de energie electrică consumată în partea respectivă a imobilului; 
19.5. dacă a expirat termenul contractului de furnizare a energiei electrice, iar consumatorul casnic nu solicită prelungirea lui; 
19.6. [bookmark: _Ref243894352]refuzul consumatorului casnic de a încheia contract de furnizare a energiei electrice cu furnizorul de ultimă opțiune după expirarea termenului furnizării de ultimă opțiune, cu o notificare prealabilă a consumatorului cu 15 zile calendaristice.
20. Deconectarea instalaţiilor electrice ale consumatorului casnic, se efectuează doar pe parcursul zilelor de luni, marți, miercuri și joi, cu excepția zilelor de sărbătoare nelucrătoare sau cu o zi înainte de ziua de sărbătoare nelucrătoare, în intervalul de timp 8.00 – 18.00. Deconectarea instalaţiilor electrice ale consumatorului casnic în conformitate cu pct. 19.3-19.6 se efectuează numai după avizarea consumatorului casnic. Avizul de deconectare se expediază sau se înmânează consumatorului casnic de furnizor, operatorul sistemului de distribuție cu cel puţin 5 zile calendaristice înainte de data preconizată pentru deconectare.
21. În situațiile prevăzute în punctele 19.1 și 19.2 Furnizorul îl informează pe consumatorul casnic prin intermediul facturii de plată a energiei electrice, cu privire la posibilele consecințe în cazul neachitării în termen a facturii.
22. [bookmark: _Hlk243894645]Instalația electrică a Consumatorului casnic nu poate fi deconectată de la rețeaua electrică dacă acesta are calitatea de consumator vulnerabil sau de consumator afectat de sărăcie energetică, pe durata sezonului rece (1 noiembrie - 31 martie) și pe durata examinării unei reclamații privind facturarea, cu condiția achitării facturilor pentru consumul curent de energie electrică, în conformitate cu art. 127 alin. (1) din Legea nr. 164/2025 cu privire la energia electrică.
23. Furnizorul asigură deconectarea de la rețeaua electrică de distribuție a instalațiilor electrice ce aparțin Consumatorului casnic, la cerere, în cel mult 7 zile calendaristice de la data înregistrării cererii depuse în scris de către Consumatorul casnic.
24. Reconectarea instalațiilor electrice la rețeaua electrică de distribuție se va efectua după înlăturarea de către Consumatorul casnic a motivelor de deconectare, într-un termen cât mai scurt posibil, dar nu mai târziu de 2 zile calendaristice de la data achitării tarifului pentru reconectare, calculat conform Metodologiei de calculare, aprobare și aplicare a tarifelor reglementate pentru serviciile auxiliare prestate de operatorii de sistem din sectorul electroenergetic, aprobată de Agenția Națională pentru Reglementare în Energetică.
VII. MODIFICAREA CONTRACTULUI
25. Orice modificare a Contr1actului este valabilă, dacă se efectuează în scris și este semnată de ambele părți, constituind anexă separată la Contract. Dacă, ulterior încheierii Contractului, intră în vigoare noi acte legislative sau normative ori se modifică cele existente, care stabilesc reguli noi de furnizare, utilizare și facturare a energiei electrice, părțile contractante vor aplica noile reguli, iar furnizorul aduce la cunoștință Consumatorului casnic modificările operate în legislație.
VIII. SISTAREA FURNIZĂRII ENERGIEI ELECTRICE ȘI REZOLUȚIUNEA CONTRACTULUI
26. Se permite sistarea furnizării energiei electrice pe o perioadă de timp de cel puțin o lună, la cererea în scris a Consumatorului casnic, depusă la oficiul Furnizorului cu cel puțin 7 zile calendaristice înainte de data sistării. În acest caz, Consumatorul casnic este obligat să achite integral plata pentru cantitatea de energie electrică facturată, precum și tariful pentru deconectare, aprobat de Agenție.
27. Rezoluțiunea contractului de furnizare a energiei electrice are loc: 1) la depunerea de către Consumatorul casnic a preavizului privind rezoluțiunea contractului la oficiul Furnizorului cu cel puțin 7 zile calendaristice înainte de data rezoluțiunii Contractului de furnizare a energiei electrice; 2) după suspendarea Contractului de furnizare a energiei electrice pe o perioadă de 30 zile calendaristice, ca urmare a deconectării instalației Consumatorului casnic de la rețeaua electrică și dacă acesta nu a înlăturat cauzele pentru care a fost deconectată instalația de utilizare și nu a solicitat reconectarea ei.
28. În cazul înaintării preavizului privind rezoluțiunea Contractului de furnizare a energiei electrice, Consumatorul casnic este obligat să achite integral plata pentru energia electrică facturată până la data rezoluțiunii.
IX. SOLUȚIONAREA NEÎNȚELEGERILOR ȘI LITIGIILOR
29. Consumatorul casnic și Furnizorul sunt în drept să se adreseze la Agenția Națională pentru Reglementare în Energetică sau în instanța de judecată de drept comun în cazul în care neînțelegerile sau, respectiv, litigiile nu pot fi soluționate pe cale amiabilă, prin negocieri, de către părți.
X. CLAUZE SPECIALE
30. Se interzice Consumatorului casnic să ridice pe traseele liniilor electrice de transport și de distribuție construcții, să sădească arbori, să depoziteze materiale, precum și să execute lucrări subterane sau alte lucrări care pot crea obstacole, ce pun în pericol viața oamenilor sau care împiedica exploatarea și întreținerea instalațiilor și a rețelelor electrice, în conformitate cu documentele normativ-tehnice obligatorii.
31. Procurarea, verificarea metrologică, instalarea, exploatarea, întreținerea, repararea și înlocuirea echipamentelor de măsurare se efectuează din contul operatorului sistemului de distribuție, în conformitate cu Legea nr. 164/2025 cu privire la energia electrică (Monitorul Oficial al Republicii Moldova, 2025, nr.437-440, art.598).
32. Furnizorul încheie, modifică sau rezoluționează Contractul de furnizare a energiei electrice fără a percepe plată de la Consumatorul casnic.
33. Situațiile neprevăzute în Contract sunt reglementate de prevederile Regulamentului pentru furnizarea energiei electrice și de legislație.
